Държавен вестник, бр. 34, 2008 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  34
случайна загуба, от неправомерен достъп, из-
менение или разпространение, както и от други
незаконни форми на обработване.
(2) Председателят разпорежда специални
мерки за защита, когато обработването включ-
ва предаване на данните по електронен път.
Чл. 7. (1) Прилагането на необходимите тех-
нически и организационни мерки за защита на
личните данни се осъществява от председателя
на агенцията или от определени с негова запо-
вед служители.
(2) Мерките и средствата за защита на лич-
ни данни се определят с вътрешни правила на
председателя, при спазване на нормативно ус-
тановените минимални изисквания.
Чл. 8. (1) Председателят на агенцията въз-
лага обработката на лични данни на определе-
ни от него длъжностни лица.
(2) Обработващо данните длъжностно лице
може да бъде само служител, в чиито функци-
онални задължения е включена работата с лич-
ни данни, свързана със защитата на национал-
ната сигурност.
Раздел  III
Ред за обработване на лични данни
Чл. 9. (1) Лични данни се събират при осъ-
ществяване на законоустановените дейности на
агенцията от информационни носители, изгот-
вени от органите на агенцията или от държавни
органи, организации, юридически лица и граж-
дани, както и от специални служби на други
държави, с които Република България има склю-
чен международен договор.
(2) Личните данни, получени и/или обработ-
вани от други органи, не се препредават.
Чл.  10. Събраните лични данни се записват
и обработват на хартиен и/или магнитен носи-
тел, в компютърна система на локален компю-
тър или в мрежа и се съхраняват в информаци-
онните фондове на агенцията.
Чл. 11. (1) Председателят на агенцията оп-
ределя правила за сигурност при обработка-
та, съхранението и архивирането на лични
данни, които са задължителни за служители-
те, оправомощени за достъп до информаци-
онни фондове на агенцията, съдържащи лич-
ни данни.
(2) Председателят възлага на упълномоще-
ни служители функции по приложение на пра-
вилата за сигурност по ал. 1.
(3) Процедурата за докладване и управление
при инциденти  задължително включва регис-
триране на инцидента, времето на установява-
нето му, лицето, което докладва, и лицето, на
което е  докладван инцидентът, мерките за от-
страняването му и последствията от него.
Чл. 12. Личните данни могат да бъдат съхра-
нявани и след приключване на обработването
им, до отпадане на причината за тяхното запаз-
ване или до окончателното постигане на целта
на обработването им.
Раздел IV
Предоставяне на лични данни от информа-
ционните фондове на агенцията
Чл. 13. (1)  Личните данни от информацион-
ните фондове на агенцията могат да бъдат пре-
доставяни само на органите за защита на наци-
оналната сигурност, както и на органите на
съдебната власт за нуждите на конкретно нака-
зателно дело.
(2) Личните данни по ал. 1 могат да се пре-
доставят и на чуждестранни органи в изпълне-
ние на международен договор, по който Репуб-
лика България е страна.
Чл. 14. Личните данни се предоставят във
вид на справка по писмено искане от органите
по чл. 13 или по инициатива на агенцията.
Раздел  V
Заличаване и унищожаване на лични данни
от информационните фондове на агенцията
Чл. 15. Заличаване на лични данни от ин-
формационните фондове на агенцията се допус-
ка, когато се установи, че вече не съществува
причина за тяхното запазване съгласно закона
или в изпълнение на съдебен акт.
Чл. 16. При заличаването на лични данни се
вземат предвид възрастта на физическото лице,
естеството на обработваните лични данни, не-
обходимостта от обработване до приключване-
то на разследване или законова процедура, вли-
зане в сила на присъда или съдебно решение,
амнистия, реабилитация или изтичане на пред-
видената в закона давност.
Чл. 17. Унищожаване на лични данни се
допуска само след окончателно постигане цел-
та на обработването им и при спазване изисква-
нията на Закона за защита на класифицираната
информация.
Чл. 18. Заличаването и унищожаването на
лични данни се извършва със заповед на пред-
седателя на агенцията по мотивирано предло-
жение на ръководителя на структурното звено,
в което се обработват същите лични данни, за
всеки отделен случай.
Допълнителна разпоредба
§ 1. Понятието “инцидент” по смисъла на
тази наредба е определеното в § 1, т. 5 от На-
редба № 1 от 2007 г. за минималното ниво на
технически и организационни мерки и допус-
тимия вид защита на личните данни (ДВ, бр. 25
от 2007 г.) на Комисията за защита на лични-
те данни.
Заключителна разпоредба
§ 2. Тази наредба се издава на основание
чл. 34, ал. 10 от Закона за Държавна агенция
“Национална сигурност”.
Председател: П. Сертов
14998